บจ.กำไร Q2 สูงสุด 5 อันดับแรก
บริษัทในกลุ่มเกษตรและอุตสาหกรรมอาหารมีอยู่ 51 บริษัท โดยแบ่งเป็นหมวดธุรกิจการเกษตร 12 บริษัท และหมวดธุรกิจอาหารและเครื่องดื่ม 39 บริษัท
27 ส.ค. 2559

–เส้นทางนักลงทุน–
 
บจ.กำไร Q2 สูงสุด 5 อันดับแรก
(กลุ่มเกษตรและอุตสาหกรรมอาหาร)
 
บริษัทในกลุ่มเกษตรและอุตสาหกรรมอาหารมีอยู่ 51 บริษัท โดยแบ่งเป็นหมวดธุรกิจการเกษตร 12 บริษัท และหมวดธุรกิจอาหารและเครื่องดื่ม 39 บริษัท
ทั้งนี้มีการนำส่งผลการดำเนินงาน งวดไตรมาส 2/2559 สิ้นสุดวันที่ 30 มิถุนายน 2559 โดยพบว่าภาพรวมหมวดธุรกิจการเกษตรรวมมีกำไรสุทธิจำนวน 1,455 ล้านบาท คิดเป็น 43.29% จากงวดเดียวกันของปีก่อนที่ 1,016 ล้านบาท อันเนื่องจากยอดขายรวม 29,597 ล้านบาท คิดเป็น 16.45% จากงวดเดียวกันของปีก่อนที่ 25,416 ล้านบาท
ขณะที่หมวดธุรกิจอาหารและเครื่องดื่มรวมมีกำไรสุทธิจำนวน 12,341 ล้านบาท คิดเป็น 27.34% จากงวดเดียวกันของปีก่อนที่ 9,691 ล้านบาท อันเนื่องจากยอดขายรวม 232.124 ล้านบาท คิดเป็น 10.71% จากงวดเดียวกันของปีก่อน 209,670 ล้านบาท ซึ่งตัวเลขที่ออกมาเป็นที่นำส่งงบการเงินทั้งหมดของบริษัทที่อยู่หมวดธุรกิจการเกษตรและหมวดธุรกิจอาหารและเครื่องดื่ม
ทางด้าน 5 บริษัทที่มีกำไรสุทธิสูงสุดในไตรมาส 2/2559 ได้แก่ บริษัท เจริญโภคภัณฑ์อาหาร จำกัด (มหาชน) หรือ CPF รายงานผลการดำเนินงานไตรมาส 2 สิ้นสุดวันที่ 30 มิถุนายน 2559 มีกำไรสุทธิมากถึง 4,016.20 ล้านบาท หรือ 0.54 บาทต่อหุ้นเพิ่มขึ้น 34.66% จากงวดเดียวกันของปีก่อนที่มีกำไรสุทธิ 2,982.55 ล้านบาท หรือ 0.40 บาทต่อหุ้น อนึ่งบริษัทมีการบันทึกค่าภาษีเงินได้ค้างจ่ายอันเนื่องมาจากการเปลี่ยนแปลงวิธีการคำนวณภาษีเงินได้นิติบุคคลของกิจการที่ได้รับการส่งเสริมการลงทุนสำหรับรอบระยะเวลาบัญชีปี 2553-2558 เป็นวิธีรวมทุกโครงการ ซึ่งมีผลทำให้ค่าใช้จ่ายภาษีเงินได้จากการบันทึกรายการดังกล่าวในไตรมาส 2 ส่งผลให้กำไรเพิ่มขึ้น
บริษัท ไทยยูเนี่ยน กรุ๊ป จำกัด (มหาชน) หรือ TU รายงานผลการดำเนินงานไตรมาส 2 สิ้นสุดวันที่ 30 มิถุนายน 2559 มีกำไรสุทธิมากถึง 1,527.05 ล้านบาท หรือ 0.32 บาทต่อหุ้นเพิ่มขึ้น 8.13% จากงวดเดียวกันของปีก่อนที่มีกำไรสุทธิ 1,412.28 ล้านบาท หรือ 0.27 บาทต่อหุ้น เป็นผลจากยอดขายที่เพิ่มขึ้น โดยเฉพาะยอดขายรูปสกุลเงินเหรียญสหรัฐ สาเหตุมาจากการแข็งค่าของเงินเหรียญสหรัฐและยูโร การเพิ่มขึ้นของราคาวัตถุดิบปลาทูน่า
บริษัท ศรีตรังแอโกรอินดัสทรี จำกัด (มหาชน) หรือ STA รายงานผลการดำเนินงานไตรมาส 2 สิ้นสุดวันที่ 30 มิถุนายน 2559 มีกำไรสุทธิมากถึง 801.54 ล้านบาท หรือ 0.63 บาทต่อหุ้นเพิ่มขึ้น 54.70% จากงวดเดียวกันของปีก่อนที่มีกำไรสุทธิ 518.12 ล้านบาท หรือ 0.40 บาทต่อหุ้น เป็นผลมาจากรายได้จากการขายสินค้าและการให้บริการเพิ่มขึ้น
บริษัท น้ำมันพืชไทย จำกัด (มหาชน) หรือ TVO รายงานผลการดำเนินงานไตรมาส 2 สิ้นสุดวันที่ 30 มิถุนายน 2559 มีกำไรสุทธิมากถึง 799.87 ล้านบาท หรือ 0.99 บาทต่อหุ้นเพิ่มขึ้น 45.55% จากงวดเดียวกันของปีก่อนที่มีกำไรสุทธิ 549.54ล้านบาท หรือ 0.68 บาทต่อหุ้น เนื่องจากบริษัทมีรายได้จากการขายเพิ่มขึ้น
บริษัท ไมเนอร์ อินเตอร์เนชั่นแนล จำกัด (มหาชน) หรือ MINT รายงานผลการดำเนินงานไตรมาส 2 สิ้นสุดวันที่ 30 มิถุนายน 2559 มีกำไรสุทธิมากถึง 731.85 ล้านบาท หรือ 0.1662 บาทต่อหุ้นเพิ่มขึ้น 35.30% จากงวดเดียวกันของปีก่อนที่มีกำไรสุทธิ 540.89 ล้านบาท หรือ 0.1229 บาทต่อหุ้น เนื่องจากกำไรเพิ่มขึ้นมาจากรายได้จากกิจการโรงแรมและบริการที่เกี่ยวข้อง รายได้จากการขายอสังหาริมทรัพย์ รายได้จากการขายอาหารและเครื่องดื่ม รายได้จากการบริหารจัดการ รายได้จากการให้สิทธิแฟรนไชส์
สำหรับ 5 บริษัทแรกกำไรสุทธิไตรมาส 2/2559 สูงสุดนั้น พบว่า เป็นหมวดอาหารและเครื่องดื่มถึง 4 บริษัท และหมวดธุรกิจการเกษตรมีเพียง 1 บริษัท
แสดงให้เห็นว่า หุ้นในหมวดอาหารและเครื่องดื่มเข้าข่ายผลักดันภาพรวมกำไรสุทธิของตลาด SET ปรับตัวขึ้นเช่นกัน!
…
 
บจ. กลุ่มเกษตรและอุตสาหกรรมอาหารที่มีกำไรสุทธิไตรมาส 2/2559 สูงสุด 5 อันดับแรก
 